Diari Oficial de la Generalitat Valenciana


Sumari del DOGV 5997, del 21-04-2009 (2009/4040)

Informació pública de la modificació puntual del Pla Parcial del Sector NPR-2 del Pla General d'Ordenació Urbana de Borriana.
-----------------------------------------------------------------------------------------------------------------------------

### Dades del document

Número de DOGV
:   5997

Data del DOGV
:   21-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4040


Data del document
:   20-03-2009

Organisme emissor
:   Ajuntament de Borriana

Tipus de document
:   Informació Pública

Descriptors 

:   * Borriana
    * administració local
    * pla d'urbanisme

Informació pública de la modificació puntual del Pla Parcial del Sector NPR-2 del Pla General d'Ordenació Urbana de Borriana. [2009/4040]  
L'Alcaldia Presidència, el 13 de març de 2009, ha adoptat la resolució següent:  
«Decret  
Borriana, 13 de març de 2009  
Vist el document de modificació puntual del Pla Parcial del Sector NPR-2 de Borriana, redactat per l'arquitecte José Ignacio García Campá i presentat en data 2 de març de 2009 (reg. entrada núm. 3920) per la mercantil Urbanizadora Constitución, SL.  
Vist l'informe emés en data 9 de març de 2009 per l'arquitecte municipal, en què s'assenyala que:  
"Per Acord de la Comissió Territorial d'Urbanisme de Castelló, de data 26 de juliol de 2001, es va aprovar definitivament l'homologació i Pla Parcial del Sector NPR-2 del pla general.  
El projecte de modificació puntual es proposa amb vista a l'adequació de la subzona UFH a les demandes de l'actual mercat immobiliari. Per a això, es distingeixen els règims de tipologia en filera i agrupada, i s'atribueix, per a aquesta última tipologia, una regulació nova al nombre d'habitatges màxim en relació amb la superfície de parcel·la.  
D'altra banda, el projecte de modificació té un contingut suficient per a la seua admissió a tràmit i afecta únicament l'ordenació detallada.   
En conclusió, s'estima procedent el sotmetiment a informació pública de la modificació proposada, la qual ha de realitzar-se d'acord amb els articles 90.2 i 91.1 de la Llei Urbanística Valenciana i concordants del Reglament d'ordenació i gestió territorial i urbanística".  
Vist que, en data 12 de març de 2009, la cap de Secció II ha emés un informe en el qual s'analitza la normativa vigent i aplicable i es descriu el procediment administratiu que cal seguir, assenyalant que, de conformitat amb el que disposa l'article 94 de la Llei 16/2005, de 30 de desembre, Urbanística Valenciana (LUV), i en relació amb l'article 223 del Decret 67/2006, de 19 de març, pel qual s'aprova el Reglament d'Ordenació i Gestió Territorial i Urbanística (ROGTU), les modificacions dels plans es duran a terme segons el procediment establit per a cada tipus de pla. La tramitació que ha de seguir-se per a l'aprovació de la present modificació del pla parcial la trobem en l'article 90.2 i 91.1 en relació amb 83.2.a de la LUV, i l'aprovació corresponent és competència del Ple de l'Ajuntament, atés que el present document no modifica l'ordenació estructural.  
Atés que, de conformitat amb el que disposa l'article 21.1.j de la Llei 7/1985, de 2 d'abril, Reguladora de les Bases de Règim Local (LRBRL), l'òrgan competent per a sotmetre a informació pública el present projecte de modificació puntual de pla parcial és l'alcalde.  
Per tot això, aquesta Alcaldia Presidència, en aplicació dels articles 90.2 i 91.1 en relació amb 83.2.a de la Llei Urbanística Valenciana i l'article 554 del Reglament d'Ordenació i Gestió Territorial i Urbanística, i de conformitat amb l'informe jurídic de la cap de Secció II de 12 de març de 2009, resol:  
Primer: sotmetre a informació pública el Projecte de Modificació Puntual del Pla Parcial del Sector NPR-2 de Borriana del Pla General d'Ordenació Urbana, presentat en data 2 de març de 2009 (reg. entrada núm. 3920) per Urbanizadora Constitución, SL, i que té com a objecte fixar les condicions de la parcel·la i el seu aprofitament quan es destine a tipologia unifamiliar agrupada.  
La informació pública es farà efectiva per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat. Tindrà un període d'un mes comptador des de la publicació de l'anunci en el Diari Oficial de la Comunitat Valenciana, i durant el termini esmentat, el projecte diligenciat i complet estarà dipositat, per a la consulta pública corresponent en horari de 09.00 a 14.00 hores, en la Secció II/Negociat d'Ordenació del Territori i Urbanisme de l'Ajuntament de Borriana, i podran presentar-s'hi les al·legacions, els suggeriments i qualssevol altres documents que s'estimen oportuns.  
Així mateix, s'assenyala que el present document es podrà consultar al web .  
Segon. Contra la present resolució, com a acte de tràmit que no posa fi a la via administrativa, no cal interposar cap recurs. Sense perjudici que puga exercir-se el que s'estime pertinent».   
Borriana, 20 de març de 2009.- L'alcalde: José R. Calpe Saera.